న్యూఢిల్లీ: పండగ సీజన్‌లో భారీ డిసౌంట్లతో వినియోగదారులను అలరించడానికి ఇ కామర్స్‌
దిగ్గజాలు వచ్చేస్తున్నాయి.మరికొన్ని రోజుల్లో మెగా సేల్‌ ఈవెంట్లను నిర్వహించబోతున్నాయి.ప్లిప్‌కార్ట్‌ ఈనెల
20 నుంచి 24 వరకు తన బిగ్‌ బిలియన్‌ డేస్‌ సేల్‌కు శ్రీకారం చుట్టబోతుంది.ఇందులో భాగంగా భారీ డిసౌండ్లను
కంపెనీ అందిస్తుంది.టెలివిజన్లు,రిఫ్రిఇజరేటర్లు,ఏసిలు,వాషింగ్‌ మిషెన్లపై 70 శాతం వరకు తగ్గింపును ఇవ్వనున్నట్లు
కూడా ప్లిప్‌కార్ట్‌ ప్రకటించింది.దీనిలో 32 అంగుళాల టివిలు,స్మార్ట్‌ టీవీలుంటాయి.అంతేకాక అల్ట్రా హెచ్‌డి
4కె టివిలపై 40 శాతం వరకు తగ్గింపును ఇవ్వనున్నట్లు ప్లిప్‌కార్ట్‌ పేర్కొంది.బిగ్‌ స్క్రీన్‌ టివీలపై అయితే
ఏకంగా 70 వేల వరకు తగ్గింపును ప్లిక్‌కార్ట్‌ అందుబాటులోకి తీసుకొచ్చింది.ఫ్యాషన్‌,లైఫ్‌ స్టెయిల్‌లో
ఇంతకు ముందు ఎన్నడూ చూడని 500 ప్లస్‌ బ్రాండ్లను కంపెనీ ప్రవేశపెట్టబోతుంది.గాడ్జెట్లు,అప్లియెన్స్‌
వంటి అన్ని రకాల ఉత్పత్తులపై కూడా డిస్కౌంట్లతో మారు మోగించనుంది.ఇప్పటికే అనుస్‌,మెటోరోలా,
హెచ్‌టిసి బడ్జెట్‌ స్మార్ట్‌ ఫోన్లపై రాయితీలతో పాటు శాంసంగ్‌ గెలాక్సీ ఎస్‌7,రెడ్‌మీ 4ఎ ఫోన్లపై భారీ
డిస్కౌంట్లను ప్లిప్‌కార్ట్‌ ప్రకటించింది.నాలుగు రోజుల పాటు ప్లిప్‌కార్ట్‌ నిర్వహించబోయే ఈ సేల్‌కు పోటీగా
అమెజాన్‌ ఇండియా,పేటిఎం మాల్‌లు కూడా మెగా సేల్‌ ఈవెంట్లకు తెరలేపబోతున్నాయి.